หุ้นสหรัฐ-น้ำมันดิ่งแรง
ตลาดหุ้นสหรัฐฯปิดลบแรงกังวลวิกฤตยูโร ขณะที่ราคาน้ำมันดิ่งลงแรงเช่นกัน
24 ต.ค. 2555

ตลาดหุ้นสหรัฐฯปิดลบแรงกังวลวิกฤตยูโร ขณะที่ราคาน้ำมันดิ่งลงแรงเช่นกัน ปัญหายูโรโซนฉุดให้ตลาดหุ้นสหรัฐฯวานนี้(23ต.ค) ปิดลบแรงตามตลาดหุ้นอื่นๆทั่วยุโรป ขณะที่นักลงทุนยังถูกซ้ำเติมจากรายงานผลประกอบการที่น่าผิดหวังของบริษัทยักษ์ใหญ่ในวอลล์สตรีท       ดัชนีหุ้นดาวโจนส์ ลดลง 242.68 จุด (1.82 เปอร์เซ็นต์) ปิดที่ 13,103.21 จุด แนสแดค ลดลง 26.49 จุด (0.88 เปอร์เซ็นต์) ปิดที่ 2,990.46 จุด เอสแอนด์พี ลดลง 20.61 จุด (1.44 เปอร์เซ็นต์) ปิดที่ 1,413.21 จุด
ขณะที่น้ำมันดิ่งแรง  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน ลดลง 1.98 ดอลลาร์ ปิดที่ 86.67 ดอลลาร์ต่อบาร์เรล ต่ำที่สุดนับตั้งแต่วันที่ 12 กรกฎาคม ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.19 ดอลลาร์ ปิดที่ 108.25 ดอลลาร์ต่อบาร์เรล